Tri Baltz, kiitos, kun tapaatte meidät taas.
Haluamme keskittyä viidenteen päivään. Syyskuun ensimmäiseen.
Kuolemme kaikki.
Se oli anarkiaa.
Kukaan ei tiennyt, mitä tapahtuu. Kukaan ei johtanut.
Ja tehtiin päätöksiä, joita ei olisi pitänyt tehdä.
Meidän täytyy vähentää väkeä.
Sinut pitäisi evakuoida seuraavan ryhmän mukana.
Evakuoidako?
Minua ei voi evakuoida. Olen lääkäri. Lääkärit huolehtivat potilaista.
Horace, emme voi tehdä enempää.
Minun käskettiin valmistautua lähtöön heti.
Että minut lähetettäisiin pois pelastusveneellä.
Tunnen valtavasti syyllisyyttä siitä.
Etten jäänyt sinne loppuun asti.
aitoa sankaruutta olisi ollut muistaa, miksi olemme lääkäreitä,
ja vaikka olosuhteet olisivat olleet kuinka pahat -
noudattaa valaamme: "Älä vahingoita."
Mutta kaikessa siinä kaaoksessa ihmiset luopuivat rooleistaan.
Sokeus saapui ja valtasi kaiken.
Siis se valtasi kaiken.
PERUSTUU SHERI FINKIN KIRJAAN
11 KUUKAUTTA HURRIKAANI KATRINAN JÄLKEEN
18. HEINÄKUUTA 2006
Iltapäivää kaikille.
Memorial-sairaala on sairaala New Orleansissa.
Suuri sairaala. Se on ollut siellä kauan.
Sairaalan sisällä on pienempi sairaala nimeltä Lakeside.
LifeCare.
LifeCarella on akuutin hoidon potilaita,
joista osa väitetysti tapettiin tappavalla ruiskeella.
Tri Anna Pou ja kaksi hoitajaa, Cheri Landry ja Lori Budo,
on pidätetty neljästä syytteestä murhasta tai taposta.
Neljään potilaaseen pistettiin morfiinia ja matsoloomia.
Midatsolaamia.
Midatsolaamia, joka tunnetaan kauppanimellä Ozalin.
Kumpikin aine voi tappaa, mutta yhdessä ne muodostavat tappavan yhdistelmän.
Lääketieteen ammattilaiset ehkä luulivat olevansa Jumala.
Heidän piti huolehtia apua tarvitsevien turvallisuudesta.
Tämä ei ole eutanasiaa. Tämä on yksinkertaisesti murha.
Tapaus siirtyy -
Orleansin kunnan piirisyyttäjän Eddie Jordanin toimistoon.
Hän päättää, haetaanko murhasyytteitä suurelta valamiehistöltä.
Kiitos.
Lisää hurrikaani Katrinan seurauksia tiistaina...
SAIRAALAKUOLEMAT
Lääkäriä ja kahta hoitajaa syytetään murhasta.
...syytetään neljän potilaan murhasta Memorial-sairaalassa New Orleansissa.
Millainen lainvalvoja jahtaa lääkäreitä ja hoitajia,
jotka jäivät asemapaikoilleen kriisissä?
Oikeuskanslerin virasto pidätti kolme lääketieteen ammattilaista -
saadakseen mediatapahtuman oman maineensa tukemiseen.
Onko asiakkaasi tri Pou syytön?
Kyllä. Epäilemättä. Ehdottomasti.
Ei tehty rikoksia.
Näettekö tämän todistuksen?
Tämä on vain paperi, jossa on väitteitä,
ja kuten kaikissa papereissa, siinä on kaksi puolta.
Ei ole motiivia. Ei ole murhaa.
Mitä minä teen, Vince?
Miten voin mennä ulos? Mitä minusta ajatellaan?
Mitä jos he ajattelevat...?
He ajattelevat, että sinua vainotaan syyttä, kuten vainotaankin.
Niin? Haloo.
Hän ei pääse puhelimeen.
Anteeksi kuinka?
Ei ole väliä, kuka olen. Onko selvä?
Ei, en voi.
Tiedätkö mitä? Otan johdon seinästä.
Vieläkin kuusi tai seitsemän heistä väijyy tuolla.
Et ole tosissasi. -Käsittämätöntä.
Joudun luovuttamaan passini.
Pitää antaa 100 000:n takuu torstaihin mennessä,
tai joudun taas putkaan.
En voi uskoa, että tämä tapahtuu.
Omani on suljettu. Löytyikö sinun?
Haloo. -Vince, Dan Nuss tässä. Miten menee?
Hei, Dan. Me yritämme parhaamme, suoraan sanottuna.
Kuule, yritän tavoittaa Annan.
Niin. Hyvä on. Odota hetki.
Hei, Dan.
LÄÄKÄRI
Anna, olen pahoillani.
Tapahtumat, jotka joudut kokemaan, oksettavat minua.
Kaikki ovat puolellasi. Ihmiset kysyvät, mitä voivat tehdä.
Se on rauhoittavaa kuulla.
Ehdotan seuraavaa. Haluan perustaa puolustusrahaston sinulle.
Se ei ole tarpeen.
Onpas. Ollaan käytännöllisiä. Tarvitset ne rahat.
Ja ihmiset haluavat auttaa.
Uskomattoman ajattelevaista.
Älä viitsi.
Pari tyytymätöntä ihmistä voi esittää naurettavia syytöksiä.
Yhtäkkiä koko asiasta tulee järjetön kansallinen sensaatiouutinen.
Kuten sanoin, se oksettaa minua.
En voi sanoa, kuinka paljon arvostan tätä puhelua ja tukeasi.
Eipä kestä. Tuemme kaikki sinua.
Taistelu on alkanut.
Teemme kaiken työn, eikä Foti osaa edes nimiä.
Vain New Orleansin piirisyyttäjän teoilla on väliä.
Mitä tiedät hänestä?
En ole varma Eddie Jordanin kannasta tähän.
Hienoa.
Pitää tehdä tapauksesta mahdollisimman kiistaton hänelle.
Ensiksi syyttäjä haluaa tietää, miten asiantuntijat luokittelevat kuolemat.
Keskitymme siis siihen, rikosteknisiin todisteisiin.
KUOLINSYYNTUTKIJA
Lupasin konsultoinnista illan ulkona.
Varasin pöydän Galatoire'sista.
Katsotaan sitten, mihin pulaan joudumme.
Patologit baarikierroksella.
Parempaa ei olekaan.
Butch, tuleeko syyttäjä kokoukseen vai ei?
Eddie Jordan tietää kokouksesta.
Aloitetaan vain. Voimme kerrata hänelle.
Robert, haluatko aloittaa?
Toki. Labrani tutki kudosnäytteitä 41 ruumiista.
Niistä 23:ssa oli morfiinia, midatsolaamia tai molempia.
Selvä. Mikä on analyysisi tasoista?
Nämä pitoisuudet näyttävät korkeilta.
Ne pistävät silmään.
Kun ottaa huomioon ruumiiden kunnon, ovatko tuloksesi pätevät?
Ehdottomasti. Minusta ne ovat.
Hyvä on sitten. Käydään potilaat yksitellen läpi.
Alice Hutzler, 90-vuotias LifeCaren potilas, jolla oli keuhkokuume.
Keskiviikkoiltana hänellä ei ollut kipuja eikä vaivaa,
jotka vaatisivat näitä lääkkeitä.
Kuitenkin hän oli kuollut torstai-iltapäivällä.
Morfiinia ja midatsolaamia maksassa, aivoissa ja lihaksissa.
Kumpaakaan ei määrätty. -Tulosten perusteella -
analyysini on murha, Michael. Kerro, jos olet samaa mieltä.
Olen samaa mieltä.
Rose Savoie.
Molempia lääkkeitä löytyi, ei lääketieteellistä tarvetta. Murha.
Niin on. -Wilda McManus.
Murha.
Emmett Everett.
Ilmeisesti potilas oli valpas, tietoinen ja virkeä.
Kumpaakaan lääkettä ei määrätty.
Murha. -Olen samaa mieltä.
MURHA
Anteeksi myöhästyminen.
Kuka olet? -Apulaispiirisyyttäjä.
Michael Morales. Te?
Butch Schafer ja Virginia Rider oikeuskanslerin virastosta.
Missä Eddie Jordan on? -Tulin hänen puolestaan.
Onko syyttäjällä parempaa tekemistä kuin tutkia yli 20 murhaa?
Olen tapauksen pääsyyttäjä.
Jos on kerrottavaa, antaa kuulua.
Hra Morales, voimmeko puhua hetken kahden?
Olette varmasti samaa mieltä,
että tapauksen myrkkyseulat ovat erittäin tärkeitä.
Ilmiselvästi.
Kaupungin kuolinsyyntutkija, kaksi patologia-asiantuntijaa -
ja huippulabran johtaja -
lensivät tänne tutkimaan todisteita.
Eddie Jordanin pitäisi olla täällä.
Oikeuskansleri tiesi, että olemme tapauksen syyttäjät,
mutta tuskin otti meidät mukaan.
Tämä on meidän tapauksemme.
Me päätämme, miten se hoidetaan.
Eikö tapaus ansaitse syyttäjän täyttä huomiota?
Joka kuolema kaupungissa ansaitsee.
Minusta nämä eivät ole tyypillisiä murhia.
Kuule. Olen ollut syyttäjä, kuten sinäkin, 27 vuotta.
Voin kertoa, että rakensimme hyvän tapauksen, aukottoman tapauksen.
Minä päätän, onko se totta vai ei. Oletteko valmiita palaamaan sisään?
Apulaissyyttäjä Morales ei tunnu yhtä innokkaalta kuin me.
Niinkö luulet?
Puhuuko joku yhä niille tutkijoille?
Ei ilman haastetta tai Tenetin juristia.
Kunpa kukaan muu ei sanoisi sanaakaan heille.
Jos saan kysyä,
miksei henkilökunta saisi puhua tutkijoille?
Jos ei tehnyt väärää, mitä syytä on huoleen?
Oletko todella noin naiivi?
Minä vain mietin,
miksei kukaan ole valmis myöntämään, että virheitä tehtiin.
Saanko esittää kysymyksen? -Toki.
Jos saisit valita, helpottaisitko potilaan oloa,
ehkä nopeuttamalla kuolemaa,
vai hylkäisitkö potilaat kärsimään hitaan kuoleman,
kumman valitsisit?
Minusta ei valittu niiden väliltä.
Oloa voi helpottaa tappamatta. Ei heitä tarvinnut hylätä.
Kun lääkärit laitetaan kestämättömään asemaan valita,
kuka saa hoitoa ja kuka ei,
oikeita vastauksia ei ole.
On vain kamalia vaihtoehtoja. -Ei niin tapahtunut.
Eikö? Missä tarkistuslista oli? Entä hätäkäytännöt?
Määrittelikö kukaan kriteerejä, joita meidän piti noudattaa?
Ewing, haluan vain, että istumme kaikki yhdessä alas -
ja selvitämme, mikä meni vikaan, oppiaksemme tästä tulevaisuutta varten.
Haen itselleni rapuja.
Niin minäkin.
Hurrikaani Katrinan jälkeen -
Superdomesta tuli menetyksen symboli koko maassa.
Nyt se yhdistetään toivoon ja toipumiseen.
Valtava remontti on meneillään.
Työläiset tekevät töitä seitsemän päivää viikossa korjatakseen hajonneen.
12 KUUKAUTTA HURRIKAANI KATRINAN JÄLKEEN
14. ELOKUUTA 2006
Meitä pyydettiin lopettamaan tutkinta.
Mitä? Oletko tosissasi?
Morales laati kirjeen Eddie Jordanilta oikeuskanslerille,
ettei meitä tarvita enää, ettei työstämme olisi hyötyä.
"Ei hyötyä"?
Meillä on 50 000 sivua todisteita.
He pyysivät yhteenvedon.
Yhteenvedon 50 000 sivusta työtä.
Selvä. Miten me vastaamme?
Kirjoitamme kai yhteenvedon -
ja annamme hänelle 50 000 sivua.
Hitto.
Kun puhuimme Carrie Everettille,
hän teki selväksi, ettei hänen miehensä Everett -
ollut kuolemassa, kun hurrikaani Katrina iski New Orleansiin.
Oliko miehenne lähellä kuolemaa,
kun hurrikaani iski? -Ei.
Eikö häntä haluttu siirtää?
Puhutaan suoraan. Olet 7. kerroksessa.
Siellä on halvaantunut 170-kiloinen mies. Haluatko ottaa riskin vammasta,
kun yrität kantaa miestä alas seitsemät raput?
Luuletteko, että hänet tapettiin kokonsa takia?
Kyllä, uskon juuri niin.
Hurrikaani aiheutti... -Ei huono.
Oikeusjutut Tenetiä ja Memorialia vastaan saavat julkisuutta.
Kuka on nostanut syytteet?
Tietääkseni Emmett Everettin, Alice Hutzlerin,
Rose Savoien ja Hollis Alfordin perheet. -Oliko tämä murha?
Kyllä. Minusta se oli murha.
Raportti New Orleansista...
Perheenjäsenet antavat haastatteluja ja nostavat syytteitä.
Se luo tarinan, joka ei ole meille hyvä.
He eivät puhu totta.
Tiedän, mutta perheenjäsenet luovat vahvoja tunteita.
Pitää keksiä keino vastata.
Kuten mitä?
Mene 60 Minutes - ohjelmaan.
Heitä kiinnostaa.
Se on tilaisuus kertoa tarina omine sanoinesi.
60 Minutes?
Olet riittävän vahva kestämään sen. -He voisivat tuhota minut.
Tai se voisi olla keino koko maailmalle nähdä sinut kuin minä.
Mieti sitä.
Jos puhun heille, he voivat vääristellä sanojani.
Olet syytön, Anna.
Heidän pitää tietää, kuka olet.
Heidän pitää tuntea sinut.
Että olet syvästi välittävä ihminen, joka ei tehnyt mitään väärää.
No niin, kaverit.
Tänä kesänä Louisianan oikeuskansleri ällistytti kaupungin,
kun hän syytti, etteivät neljä Memorialin kuollutta -
kuolleet sairauksiin tai edes kauheisiin olosuhteisiin.
Tänä iltana kuulemme ensi kertaa syytettyä.
On uskomattoman järkyttävää, että istun täällä -
keskustelemassa kanssasi kansallisessa televisiossa.
Haluan kaikkien tietävän, että en ole murhaaja.
Sinä muutuit erittäin kunnioitetusta lääkäristä -
lain silmissä rikolliseksi. Miten se vaikutti sinuun?
Se särki sydämeni täysin,
koska olen koko elämäni ajan yrittänyt tehdä hyvää.
Koko aikuiselämäni... -Hän on vakuuttava.
...olen antanut kaikkeni... -Niin.
...pitääkseni huolta potilaistani.
Kuoliko ihmisiä?
Kyllä, ihmisiä kuoli.
Tauteihinsa vai olosuhteisiinsa?
Täytyy ymmärtää, että sairaalassa oli hyvin sairaita ihmisiä.
Oli erittäin kuuma,
eikä meillä ollut työkaluja, joita yleensä käytämme.
Ihmisiä siis kuoli kamaliin olosuhteisiin,
koska he eivät olleet riittävän vahvoja kestämään.
Jessus. -Ruumiita kasaantui.
Kappelista tuli ruumishuone.
Laukauksia kuultiin. Pelättiin, että ryöstelijät murtautuisivat sisään.
Ajattelitko jossain kohtaa kuolevasi?
Koska et tunne minua, et tiedä, kuinka kova olen.
Tuskin kukaan luopui toivosta.
Voin kertoa, etten luopunut toivosta,
koska syöpäasiantuntijana annan toivoa potilailleni.
Minä olen toivo.
Hän sanoo myös, ettei kykene minkäänlaiseen armomurhaan.
En usko eutanasiaan.
Minusta kukaan ei saa päättää, milloin potilas kuolee.
Kuitenkin uskon helpottavaan hoitoon.
Se tarkoittaa, että varmistamme, etteivät he kärsi kipuja.
Minun roolini, kuten sanoin, on auttaa heitä kestämään kivut.
Tri Poulla ja hoitajilla -
on edessään mahdollinen elinkautinen vankilassa -
ja etteivät he enää ikinä saa harjoittaa lääketiedettä.
Juuri se -
on todella tuskallisinta minulle.
Olen hyvin omistautunut ja rakastan työtäni.
Minä todella rakastan sitä. Se on elämäni paras asia.
Ja se tosiasia,
etten ehkä voi enää tehdä eniten rakastamaani asiaa,
jossa tiedän voivani tehdä paljon hyvää,
on tavattoman tuskallista minulle.
Arvaa mitä. Saimme lopulliset patologiaraportit.
Odota. Enkö voi juoda kupillista kahvia ensin?
Ei onnistu. -Hyvä on.
Baden ja Wecht vahvistivat kirjallisena Minyardin toimistossa kertomansa.
Badenin analyysi: "Yhdeksän kuolemaa LifeCaressa johtui lääkemyrkytyksestä."
Wecht analysoi 20 kuolemaa.
Kaikki johtuivat lääkemyrkytyksestä.
On myös tri Frank Brescian raportit: "Yhdeksän murhaa."
Ja tri James Young,
joka on American Academy of Forensic Sciencesin johtaja.
"Kaikki potilaat selvisivät vaaratilanteista.
Kerroksen joka potilaan -
kuolema lääkemyrkytykseen 3,5 tunnissa ei ole sattumaa."
Se on kiistatonta.
Eikä ole. Siis mikään ei ole kiistatonta.
He haastavat ruumiiden kunnon, Fotin väitteet lääkkeiden tappavuudesta...
Neljä huippuasiantuntijaa sanovat näitä murhiksi.
Niin.
Mikä riittää sinulle?
Kyse ei ole minusta.
Mitä? Luulenko, että heidät murhattiin? Totta helvetissä.
Yritän kertoa sinulle, etteivät pelkät todisteet riitä.
Koska Pou oli 60 Minutesissa?
Niin. Hän teki sen todella hyvin.
TV-ohjelma ei päätä tätä. -Eikö sillä ole väliä?
Ei. -Selvä.
Kaupungin väki haluaa tietää:
"Miksi sankarilääkäri Anna Poun pitäisi mennä vankilaan?
Miksi hänen pitäisi yksin ottaa syy kaikesta vikaan menneestä?"
Tiedätkö, ketä ei pidätetty?
Ei ketään yhtiöistä.
Ei ketään Tenetistä. Ei ketään LifeCaresta.
Entä valtion virkamiehet?
Miksei kuvernööri Blancoa pidätetty? Tai pormestari Naginia?
He olivat johtajat. He olivat jumalauta vastuussa!
Tuo meidän pitää voittaa.
Kuule, anteeksi.
Yritän olla realistinen, jotta voimme keksiä, miten tämä hoidetaan.
Mitä haluat tehdä?
Lähetetään rikostekniset todisteet Moralesille.
Ehkä suuri punainen rusetti päälle.
Teen sen.
Onnittelut, Anna. Olit upea. Se ei olisi voinut mennä paremmin.
Olisitpa oikeassa. -Tiedän olevani.
Otin yhteyttä eri lääketieteen ryhmiin.
Tukevia lausuntoja tulvii sisään.
Kuuntele tätä.
Sain tämän Louisiana State Medical Societysta.
"LSMS on varma, että tri Pou toimi rohkeasti -
haastavissa ja kamalissa olosuhteissa -
ja teki päätöksiä potilaittensa parhaan edun mukaisesti."
Lääketieteellinen yhteisö tukee sinua.
Se on vakuuttavaa.
Sain puhelun Frank Minyardilta, kunnan kuolinsyyntutkijalta.
Hän näki haastattelun. Hän haluaa tavata sinut.
Miksi haluaisin sitä?
Tämä on hyvä asia. Luota minuun.
RAAMATTU
On järkyttävää, ettemme tavanneet aiemmin.
Tunsin isäsi hyvin. Kävin kotonasi jatkuvasti.
Olin yksi 11 lapsesta.
Ehkä juoksin ohitsesi, oksensin päällesi tai jotain.
Se on mahdollista.
Isäsi oli ihana mies.
Ja hieno lääkäri. -Kyllä.
TRI - KUOLINSYYNTUTKIJA
Hän ohjasi ystävällisesti potilaita minulle, kun aloitin gynekologina.
Hänen vuokseen olen lääkäri.
Miten pärjäät?
Suoraan sanottuna ei ole ollut helppoa.
Ei varmasti.
Minulla on jonkinlainen käsitys kokemastasi.
Päästäkseni toimistooni myrskyn aikana -
minun piti kahlata, uida ja sitten saada kyyti veneellä.
Hyvänen aika. -Olin neljä päivää jumissa siellä.
Ruoka ja vesi tuntuivat kallisarvoisilta. -Kyllä.
En saanut öisin unta laukausten ääniltä. -Mekin kuulimme niitä.
Jos ei ollut siellä, ei voi ymmärtää.
Ei voikaan. -Ei.
Minusta työni ei ole vain tutkia ruumiita. Kuka vain pystyy siihen.
Yritän ymmärtää, miksi asiat tapahtuivat.
Haluan ymmärtää osallisia, tavata heidät kasvotusten, jos pystyn.
Kaupunkiamme arvostellaan kamalasti juuri nyt.
Olen täysin samaa mieltä.
Olen käsitellyt yli 650:tä ruumista Katrinasta.
650. Ja vain täällä New Orleansissa.
Se on käsittämätöntä.
Kiitän Jumalaa, etten ollut siinä sairaalassa,
etten ollut se, jonka piti päättää.
Jumalan siunausta teoistasi.
Kiitos.
Se oli Green Day täällä WVXT Baton Rougessa,
hyvän rokin kotona. Ja nyt paikallisuutiset.
New Orleansin kuolinsyyntutkija Frank Minyard kertoi aamulla,
ettei hän löytänyt todisteita murhasta -
viime vuonna löydettyjen 45 ruumiin tapauksessa -
Memorial-lääkärikeskuksessa, kun hurrikaani...
Haloo. -Kuulitko, mitä Minyard ilmoitti?
Kuulin juuri.
Miten ei ole todisteita?
Sanoinhan hänen arvioivan itse.
Se on paskaa. -Missä olet?
Menen New Orleansiin.
Ei, Virginia. Ei.
Hitto!
Anteeksi! Hei! Ette saa mennä sinne.
EI TODISTEITA MURHASTA
Miten saatoitte tehdä ja sanoa tämän?
Tällä hetkellä tri Pou saa kovin paljon tukea.
Julkinen ilmoitus murhasta aiheuttaisi enemmänkin kuin ongelmia.
Se olisi pahasta kaupungillemme.
Millaista on, kun saadaan tietää teidän salanneen totuuden?
Kertokaa jotain, nti Rider.
Mitä tapahtuu seuraavassa hurrikaanissa? Entä sitä seuraavassa?
Koska niitä tulee varmasti.
Mitä tapahtuu, kun terveydenhoito- henkilökunta ei tule sairaaloihin?
Ei lääkäreitä. Ei hoitajia.
Koska pelkäävät liikaa, että virhe hätätilanteessa -
johtaa rikollisen kohteluun. Miten kaupungillemme käy?
Väitättekö, että kaupungin lääkärit uhkaavat -
jättää työpaikkansa?
Se ei ole työtänne. -Olen kunnioittavasti eri mieltä.
Jo 31 vuotta koko työni on ollut toimia kaupungin parhaaksi.
Teidän oikea työnne -
on päättää tieteellisten tosiasioiden ja todisteiden perusteella.
Tehkää siis hiton työnne.
Mitä pitäisi tehdä.
Kaukaa se näyttää muilta Amerikan kaupungeilta,
mutta New Orleansissa käynti nyt paljastaa petoksen laajuuden.
Presidentti lupasi historian suurimman jälleenrakennusohjelman,
mutta köyhimmissä naapurustoissa -
ei ole jälkeäkään hallinnon avusta.
Ninth Ward, kuten muut kaupungin köyhät mustien alueet,
on jätetty mätänemään.
Pistää myös silmään,
että ihmisiä on vähän jäljellä kysymään tulevaisuudesta.
Lower Ninth Ward menetti yli 10 000 asukasta.
Jäljelle jäi vain seitsemän prosenttia aiemmasta väestöstä.
Se on kovin epäreilua. Minusta se on epäreilua.
En tiedä, kauanko pystyn tähän. Pitää ehkä pakata ja muuttaa.
Kappas vain. Tarjoat ensimmäisen kierroksen. Mitä...?
Kiitos, kun tulit.
Oletko kunnossa?
Butch...
En pysty tähän enää.
Ymmärrän politiikan tässä. En ole idiootti.
Mutten ymmärrä, miten ihmiset voivat harhautua niin kauas faktoista.
Ja minä vain... En vain siedä sitä enää.
Kuule, minä ylireagoin. Meillä on hiton hyvä tapaus.
Ei. Olit aivan oikeassa.
Tässä on enemmän kyseessä kuin vain faktat.
Minun pitäisi tajuta se.
Olisi pitänyt kuunnella sinua.
Nyt kun näen, mihin tämä johtaa, haluan pois -
mielenterveyteni vuoksi. -Ei.
Minä en ole sinä.
Minä vain...
En voi olla ottamatta tätä henkilökohtaisesti.
Se repii minut kappaleiksi.
Oli ihana työskennellä kanssasi.
Mutta minulle riitti.
Saanko väitellä tästä? -Älä.
On riittävän vaikeaa.
Olimme hieno tiimi.
18 KUUKAUTTA HURRIKAANI KATRINAN JÄLKEEN
20. HELMIKUUTA 2007
KUOLINSYYNTUTKIJA
He ovat melkein valmiita teitä varten.
Kiitos, kulta.
Kiitos kaikille, kun tulitte tänne tänään.
Haluan selventää aiempaa lausuntoani.
Kun sanoin, etten ollut nähnyt todisteita murhasta -
vielä Memorial-sairaalan tutkinnassa,
en tarkoittanut, ettei murha ollut Memorialin potilaiden kuolinsyy.
Se pitää vielä selvittää Asiaa tutkitaan lisää,
ja esitän sen erityiselle suurelle valamiehistölle.
Kiitos.
KUOLINSYYNTUTKIJA MINYARDIN LEHDISTÖTILAISUUS
Miten hän voi sanoa yhden asian ja sitten jotain täysin erilaista?
En tiedä.
...sanoo nyt, ettei ole sulkenut murhaa pois.
Teen töitä.
Kultaseni, ehkä sinun pitäisi ottaa hetki rennosti.
Mitä teen? Murehdinko tulosta, johon en voi vaikuttaa?
Et, mutta kävisikö tämä? Mennäänkö matkalle?
Suostu nyt. Voisimme mennä kahdestaan Floridaan.
Ja joku ottaisi kuvan minusta rantalomalla.
Tiedän, että tarkoitat hyvää, muttei se sovi minulle.
Se on... Tunnet minut. Kun olen kiireinen, pysyn järjissäni.
Saatte istua.
Hyvää huomenta. -Huomenta.
Teidät on valittu Orleansin kunnan erityisen suuren valamiehistön jäseniksi.
Te kuulette todisteita,
ja piirisyyttäjän toimisto ohjaa teitä päätöksenteossa.
Tämä ei ole oikeudenkäynti.
Te ette kuule kiihkeitä väitteitä molemmilta puolilta.
Sen sijaan piirisyyttäjän toimisto kertoo teille -
tästä tapauksesta keräämänsä tiedot.
He ja minä annamme ohjeita, ja te syytätte, jos siihen on aihetta.
Salaatte myös kaiken täällä tapahtuvan. Ymmärrättekö sen?
Kyllä, tuomari.
Sitten palvelunne on alkanut.
Emme tiedä mitään ennen kuin he päättävät.
Suljettujen ovien takana tapahtuva on täysin salaista. Kokonaan.
Jos pyytäisit minua kehittämään kaikista kamalimman kidutuksen,
tämä olisi se.
Niin.
Oikeudenkäynti tuomiosta huolimatta tuhoaa minut täysin, Rick.
Mitä minä teen?
No niin, kuunnelkaa.
Tämä on Maya.
Hän on 49-vuotias nainen, jolla on uusiutuva nielusyöpä.
Työskentelemme tässä jonkin aikaa,
joten haluan meidän kaikkien pysyvän keskittyneinä.
Selvä.
Teemme kaikkemme hänen puolestaan Jumalan avulla.
Aamen.
Tri Pou, olitte mahtava tänään.
Teimme hyvää työtä. Me kaikki.
Halusin vain kertoa, että lahjoitin puolustusrahastoonne.
Monica. Kiitos.
Haluan olla kaltaisenne nainen.
Ja rukoilen puolestanne.
Kiitos. Minäkin rukoilen puolestani.
23 KUUKAUTTA HURRIKAANI KATRINAN JÄLKEEN
24. HEINÄKUUTA 2007
Valamiehistön jäsenet, tervetuloa takaisin.
IHMISTEN LAIT OVAT PYHÄN LAIN ALAISIA
Michael Morales paikalla Louisianan puolesta.
Valamiehistö on päättänyt asiasta, tuomari.
Anna Poun tapauksessa -
teitä on pyydetty pohtimaan kymmenkohtaista syytettä.
Yhtä tappoa -
ja yhdeksää osallisuutta tapposuunnitelmaan.
Mitä sanotte?
Jokaiseen kohtaan on kirjoitettu: "Ei syytä nostaa syytettä."
Pitääkö paikkansa?
Kyllä, tuomari.
Hyvä on sitten. Tämä asia ja palvelunne ovat päättyneet.
Päivitys kiistanalaisesta rikostapauksesta.
New Orleansin valamiehistö ei syytä -
kirurgia, jonka väitetään tappaneen neljä sairasta potilasta.
Suuri valamiehistö päätti, ettei nosta rikossyytteitä häntä vastaan.
Anna.
Et saanut syytettä.
Yhdestäkään kohdasta. -Voi luoja.
Voi luoja. Herra, kiitos. -Mitä? Eikö mitään?
Oi, Herra, kiitos.
Eikö mitään?
Ei.
Piirisyyttäjä Jordan.
Kantanne valamiehistön päätökseen? -Olen sen kanssa samaa mieltä. Kiitos.
Hra Morales, kommenttinne.
Ottakaa yksi.
Näette, että rikostekniset asiantuntijat ympäri maata -
ovat päättäneet, että kuolemat Memorial-lääkärikeskuksessa -
olivat murhia.
Miksei suuri valamiehistö sitten nostanut syytettä?
He eivät kuulleet suoraan näiltä asiantuntijoilta.
Miksi eivät? -Kysy sitä piirisyyttäjältä.
Onko reilua tuomita tri Pou päätöksistä, jotka hän teki -
uskomattoman kamalissa olosuhteissa?
En hyväksy, että olosuhteet olivat tekosyy ihmisten tappamiselle.
Mikä on ihmiselämän arvo?
Millaiset olosuhteet voivat oikeuttaa ihmisten tappamisen?
Näitä kysymyksiä tämä tapaus tuo esille.
Siispä ei. En usko, että millään tavalla -
suuri valamiehistö teki oikean ratkaisun.
Butch?
Oletko kunnossa?
Joo, voin ihan hyvin.
Tiedän, ettet halua puhua tapauksistasi,
mutta olen pahoillani, ettei tämä mennyt haluamallasi tavalla.
Se sairaala ei ollut hiton taistelukenttä,
jota ammutaan kranaateilla. Se oli suoja.
Heillä oli ruokaa, vettä ja pelastusveneitä.
Eikö joku ottaisi mieluummin riskin tulla kannetuksi alakertaan -
tai lasketuksi ikkunasta ulos kuin ei yrittäisi lainakaan?
Miksei edes yritettäisi saada ulos?
Jos on lääkäri, saako päättää, kuka elää ja kuka kuolee?
Jos haluaa antaa potilailleen valtavasti morfiinia ja Ozalinia,
saako päättää siitä itse?
Ja miten jättää huomiotta, että muut evakuoivat ihmisiä -
samaan aikaan kuin sinä "teit olon mukavaksi"?
Ne ihmisrukat.
Ne ihmisrukat eivät aavistaneet, mitä heille tapahtui.
He eivät voineet puolustaa itseään.
Tämä todella sattuu, Lin. Lin, tämä todella sattuu.
Tiedän.
Halusin varmistaa, että saat tämän.
Olisimmepa voineet tehdä parempaa työtä.
Ei syy ollut sinun.
Tri Pou ja vaikutusvaltaiset ihmiset, jotka tukivat häntä.
Emmett. Hän oli poikaystäväni lukiossa.
Tapasin hänet, kun tarvitsin seuralaisen tansseihin.
Hän oli ystäväni veli. Olin nähnyt hänet istumassa kuistilla.
Sanoin ystävälleni: "Kysy veljeltäsi, haluaako hän viedä minut tansseihin."
Ja hän halusi.
Emmett.
Hän sanoi minulle: "Tyttö, sinusta tulee vaimoni."
Sanoin: "Poika, olet viimeinen Maan päällä, jonka naisin."
Harhauttaakseni.
Hän oli rakastavin ja hellin mies, jonka olen tavannut.
Olisinpa tavannut hänet.
Murha ei vanhene koskaan.
Olen odottanut oikeutta pitkään. Voin odottaa vähän pidempään.
OIKEUSMINISTERIÖ
Hei, katso tätä. Se on menneen joulun aave.
Kyllä vain. Kummittelee sinulle yhä.
Haen vain loput tavarani.
Näköjään paikkaasi ei ole viety.
Niin, pidän vain hiljaista taukoa.
Oli kai fiksua häipyä, kun lähdit.
Ei se tee sitä helpommaksi hyväksyä.
Anteeksi kiroilu, mutta mitä vittua täällä tapahtui?
Muun muassa he eivät ikinä kutsuneet Kristy Johnsonia.
Mitä?
Miten ei kutsuta murhan silminnäkijää?
Ulkopuoliset rikostekniset asiantuntijat eivät ilmeisesti todistaneet.
Mitä he ajattelivat?
Se on syvällinen kysymys.
Mutta suuren valamiehistön asiakirjat on pysyvästi salattu.
Emme saa ikinä tietää.
En voi olla ajattelematta, että tyrimme syyttämällä vain Pouta.
Todisteet johtivat tiettyyn suuntaan. Meidän piti seurata sitä.
Johtivat suoraan Pouhun.
Kaikin tavoin esimerkilliseen lääkäriin. Paitsi hän ei ollut.
Eteenpäin.
Kiva, että törmäsin sinuun.
Niin on.
Pidä huolta itsestäsi.
Heippa.
VUOTTA MYÖHEMMIN
Hyvät naiset ja herrat...
TERVEYSALAN VUOTUINEN KATASTROFIVALMIUS
...tänään on kunnia -
esitellä kunniavieraamme, tri Anna Pou.
Vuu! Hyvä!
Kiitos. Paljon kiitoksia kaikille.
Kiitos. Puhun hyvin lyhyesti.
Kukaan meistä tässä huoneessa -
ei ikinä unohda, mitä Katrinan aikana tapahtui.
Jokaisella on oma tarinansa.
Minulle tapahtunutta Memorial-sairaalassa -
on vaikea kuvailla.
Helle, löyhkä, sähkön puute,
kaaos, kun yritimme evakuoida potilaat.
Sitten keskiviikkona evakuointi loppui. He vain lopettivat.
Emme tiedä syytä. Kukaan ei kertonut.
Sitten torstaina -
meille kerrottiin, että kaikkien sairaalassa pitää poistua sinä päivänä.
Viiden unettoman vuorokauden jälkeen FEMA soitti ja sanoi:
"Otamme keskipäivällä suokiiturit.
Ketkä saattekin ulos sairaalasta, viekää heidät ulos sitä ennen,
koska he eivät voi jäädä enää sisään."
Merivartiosto lähetti helikoptereita,
mutta ne saapuivat vasta torstaina iltapäivällä.
Pitäisi sanoa jotain, mitä en tiennyt.
Merivartioston helikopterit eivät voi lentää öisin.
Emme saaneet potilaiden evakuointiin tarvitsemaamme tukea.
Kaikkea muuta.
Meidät jättivät omillemme -
hallinnon kaikki tasot, jotka tuottivat meille pettymyksen.
Meidät hylättiin.
Olen vain lääkäri.
Velvollisuus hoitaa kuulostaa helpolta. Kuulostaa hienolta.
Mutta käytännössä se ei aina ole sitä.
Tiedän sydämessäni, että jokainen meistä siinä sairaalassa -
teki kaiken voitavan helpottaakseen oloa ja hoitaakseen.
Ketään ei hylätty. Ketään ei laiminlyöty.
Ja kaikkia hoidettiin arvokkaasti.
Ja vaikka elämäni muuttui pysyvästi 17. heinäkuuta 2006, pidätyspäivänäni,
en katso olosuhteitani katkerana,
koska Jumala on ollut todella ilmiömäinen.
Hän lähetti monta ihmistä auttamaan minua selviämään tästä. Näin on.
Hän lähetti ystäväni,
perheeni, potilaani,
hoitajia, lääkärikollegani.
Näen kovin monen teistä istuvan tässä huoneessa.
En olisi täällä ilman teitä kaikkia.
Rohkeus ja voima, jotka olette antaneet minulle,
ovat todella Jumalan lahja.
Rakkautenne ja Jumalan loistavuus saivat minut ylös sängystä joka aamu.
Pidän itseäni yhtenä maailman onnekkaimmista ihmisistä -
tukenne ansiosta. Ja siitä minä kiitän teitä.
Hyvä!
Paljon kiitoksia sydämeni pohjasta. Kiitos.
Kiitos.
Terve, Anna. -Horace.
Kiva nähdä sinut täällä.
Miten Vince voi?
Hyvin. Missä hän on?
Hän on tuolla tanssimassa. -Niin.
Valmis irrottelemaan viime vuoden jälkeen.
Voin vain kuvitella.
Tämä on ollut käsittämätöntä.
On ollut käsittämätöntä. Se on ainoa tapa kuvailla sitä.
Anna, FEMA ei ottanut suokiitureita pois.
Vapaaehtoiset käyttivät niitä.
FEMA ei voinut soittaa meille kertoakseen, koska puhelimet eivät toimineet.
Ja sinä tiedät, että merivartioston helikopterit lensivät yöllä.
He käyttivät valonvahvistimia.
He pelastivat koko ajan.
Ei ollut kyse siitä, ettei merivartiosto yrittänyt pelastaa potilaita.
Horace. He eivät lentäneet yöllä.
Kysy Vinceltä. Hän on pilotti. -Anna, minäkin olin Memorialissa.
Vaikka muistat asiat yhdellä tapaa, se ei tee niistä totta.
Hitsi.
Toivon sinulle hyvää.
MEMORIAL-LÄÄKÄRIKESKUS
Tri Anna Pou toimii yhä lääkärinä -
Suur- New Orleansin alueella.
Tri Pou juristeineen auttoi kirjoittamaan kolme lakiesitystä, jotka suojelevat -
lääketieteen ammattilaisia katastrofeissa useimmilta oikeustoimilta.
Ne hyväksyttiin yksimielisesti.
Tri Pouta ja muita vastaan nostetut siviilikanteet -
kolmen perheen taholta, myös Everettien, sovittiin.
Perheet suostuivat vaikenemaan -
sopimusten ehdoista.
Kukaan Memorialista ei saanut syytettä -
tapahtumista hurrikaani Katrinan jälkiseurausten aikana.
Vuonna 2006 armeijan pioneerit tunnustivat,
että suunnittelu- ja rakennusvirheet -
johtivat valtaosaan tulvimisesta Katrinan jälkeen.
Vuonna 2018 armeijan pioneerit tekivät loppuun -
uuden 14 miljardin dollarin verkoston tulvapatoja -
New Orleansin ympärillä.
Nousevan merenpinnan tason ja heikon maaperän takia -
järjestelmä voi tarvita päivitystä niinkin aikaisin kuin vuonna 2023.
Lääkintäpalvelujen priorisointi hätätilanteissa -
on yhä ratkaisematon ongelma.
Omistettu niille, jotka kärsivät ja menettivät -
hurrikaani Katrinasta ja sitä seuranneista tapahtumista.
Ja New Orleansin kestävälle hengelle.
Tekstitys: Jari Vikström